pythainlp/thai-wiki-dataset-v4 huggingface dataset:
สุธรรม ภัทราคม

ศาสตราจารย์พิเศษ สุธรรม ภัทราคม เป็นอดีตรัฐมนตรีว่าการกระทรวงยุติธรรม ในรัฐบาลของพลเอก เกรียงศักดิ์ ชมะนันทน์ 2 สมัย เป็นอดีตประธานศาลฎีกา
ประวัติ.
ศาสตราจารย์พิเศษ สุธรรม ภัทราคม เกิดเมื่อวันที่ 3 กันยายน พ.ศ. 2460 จบการศึกษาจากโรงเรียนสวนกุหลาบวิทยาลัย และมหาวิทยาลัยเพนซิลเวเนีย ด้านชีวิตครอบครัว สมรสกับคุณหญิงชัดเจน ภัทราคม บุตรีพระยาอุดรธานีศรีโขมสาครเขตต์ มีบุตร-ธิดา 5 คน
ศาสตราจารย์พิเศษ สุธรรม ภัทราคม ถึงแก่อนิจกรรมในวันที่ 3 มกราคม พ.ศ. 2533 โดยมีงานพระราชทานเพลิงศพ ณ เมรุหลวงหน้าพลับพลาอิศริยากรณ์ วัดเทพศิรินทราวาส เมื่อวันที่ 28 พฤษภาคม พ.ศ. 2533
การทำงาน.
ศาสตราจารย์พิเศษ สุธรรม ภัทราคม เป็นศาสตราจารย์พิเศษคณะนิติศาสตร์ จุฬาลงกรณ์มหาวิทยาลัย เคยดำรงตำแหน่งประธานศาลฎีกา ในระหว่างปี พ.ศ. 2517 ถึงปี พ.ศ. 2520 ต่อมาในเดือพฤศจิกายนของปีเดียวกัน ได้รับแต่งตั้งเป็นรัฐมนตรีว่าการกระทรวงยุติธรรม ในรัฐบาลของพลเอก เกรียงศักดิ์ ชมะนันทน์ และได้รับแต่งตั้งอีกวาระหนึ่งในรัฐบาลต่อมา จนกระทั่งลาออกจากตำแหน่งในเดือนกุมภาพันธ์ พ.ศ. 2523
คณิน บุญสุวรรณ

คณิน บุญสุวรรณ อดีตสมาชิกสภาร่างรัฐธรรมนูญแห่งราชอาณาจักร พุทธศักราช 2540 อดีตรองหัวหน้าพรรคเอกภาพ อดีตสมาชิกสภาผู้แทนราษฎรจังหวัดชลบุรี พรรคกิจสังคม พรรคเอกภาพ และอดีตสมาชิกสภาผู้แทนราษฎรกรุงเทพมหานคร พรรคประชาธิปัตย์
ประวัติ.
คณิน บุญสุวรรณ เดิมชื่อ บุญเลิศ เป็นบุตรของอำมาตย์ตรีแปลก กับยาใจ บุญสุวรรณ มีพี่น้อง 7 คน สมรสกับนางกรประภา (ชื่อเดิม: เพ็ญศิริ) บุญสุวรรณ มีบุตร 2 คน สำเร็จการศึกษาระดับปริญญาตรี คณะรัฐศาสตร์ มหาวิทยาลัยธรรมศาสตร์ ปริญญาโท คณะรัฐศาสตร์ มหาวิทยาลัยฮุสตัน สหรัฐอเมริกา
คณะการแพทย์แผนไทย มหาวิทยาลัยสงขลานครินทร์

คณะการแพทย์แผนไทย มหาวิทยาลัยสงขลานครินทร์  เป็นคณะหนึ่งในมหาวิทยาลัยสงขลานครินทร์ วิทยาเขตหาดใหญ่ โดยเป็นคณะวิชาที่จัดตั้งขึ้นเป็นอันดับ 14 ของมหาวิทยาลัย โดยรองศาสตราจารย์ ดร.ประเสริฐ  ชิตพงศ์ ซึ่งดำรงตำแหน่งอธิการบดีในขณะนั้นได้บรรจุหลักสูตรการแพทย์แผนไทยไว้ในช่วงเวลาของแผนฯ 9 (พ.ศ. 2545 - 2549) ของมหาวิทยาลัยฯ หลังจากที่ได้รับการเสนอให้มีการจัดการเรียนการสอนด้านการแพทย์แผนไทยจากรองศาสตราจารย์ ดร. สนั่น ศุภธีรสกุล จึงเป็นจุดเริ่มต้นของการจัดทำหลักสูตรทางด้านการแพทย์แผนไทยในมหาวิทยาลัยฯ
ประวัติ.
ในปี พ.ศ. 2543 มหาวิทยาลัยสงขลานครินทร์ ได้มีแนวคิดในการจัดการศึกษาด้านการแพทย์แผนไทย ในระดับปริญญาตรี เพื่อเป็นการอนุรักษ์ สืบทอด และพัฒนาภูมิปัญญาด้านการแพทย์แผนไทย ให้เกิดประโยชน์ต่อการดูแลสุขภาพของคนไทย เป็นส่วนหนึ่งของการสร้างความเข้มแข็งในการพึ่งพาตนเองด้านการดูแลสุขภาพของประชาชน กระทั่งในปี พ.ศ. 2547 มหาวิทยาลัยสงขลานครินทร์ ได้จัดตั้ง “โครงการจัดตั้งคณะการแพทย์แผนไทย” เพื่อรองรับการเปิดสอนหลักสูตรวิทยาศาสตรบัณฑิต สาขาวิชาการแพทย์แผนไทย โดยได้เปิดรับนักศึกษาในปีการศึกษา 2548 เป็นปีการศึกษาแรก “โครงการจัดตั้งคณะการแพทย์แผนไทย” ได้รับอนุมัติให้จัดตั้งเป็น “คณะการแพทย์แผนไทย” ในปี พ.ศ. 2550 (ตามมติที่ประชุมสภามหาวิทยาลัย ในคราวประชุม ครั้งที่ 302 (9/2550) เมื่อวันที่ 8 ธันวาคม 2550) 
และในปี พ.ศ. 2552 คณะการแพทย์แผนไทยได้ปรับปรุงหลักสูตรเป็น “หลักสูตรการแพทย์แผนไทยบัณฑิต” ได้ใช้หลักสูตรปรับปรุง ตั้งแต่ปีการศึกษา 2553 ถึงปีการศึกษา 2554 และเนื่องจากได้มีประกาศกระทรวงศึกษาธิการ เรื่อง กรอบมาตรฐานคุณวุฒิระดับอุดมศึกษาแห่งชาติ พ.ศ. 2552 ในปี พ.ศ. 2554 จึงได้ปรับปรุงหลักสูตรอีกครั้งเพื่อให้เป็นไปตามกรอบมาตรฐานคุณวุฒิที่กำหนด โดยยังคงใช้ชื่อ “หลักสูตรการแพทย์แผนไทยบัณฑิต” และใช้หลักสูตรปรับปรุงใหม่นี้ ตั้งแต่ปีการศึกษา 2555 เป็นต้นมา ในการจัดการเรียนการสอน จะสอนและฝึกให้ผู้เรียนสามารถออกไปประกอบวิชาชีพด้านการแพทย์แผนไทยได้เป็นอย่างดี ทั้งในด้านการวินิจฉัยโรค การใช้ยารักษาโรค การปรุงยาแผนไทย การนวดไทย และการผดุงครรภ์ไทย ตามหลักการของการแพทย์แผนไทย
ทำเนียบคณบดี.
รายนามคณบดีคณะการแพทย์แผนไทย มหาวิทยาลัยสงขลานครินทร์ ตั้งแต่ก่อตั้งจนถึงปัจจุบันมีดังนี้
วาราส ซามูเอเลียน

วาราสดาต ซามูเอล "วาราส" ซามูเอเลียน (ค.ศ. 1917 – 7 พฤศจิกายน ค.ศ. 1995) เป็นทั้งนักเขียน, จิตรกร และประติมากรชาวอเมริกันเชื้อสายอาร์มีเนียที่มีชื่อเสียง
ชีวิตและผลงาน.
ด้วยเชื้อสายชาวอาร์มีเนีย วาราส ซามูเอเลียน เกิดที่เยเรวาน อาร์มีเนีย พ่อแม่ของเขาเป็นผู้รอดชีวิตจากการฆ่าล้างเผ่าพันธุ์ชาวอาร์มีเนีย
ครั้นแล้ว ซามูเอเลียนก็ตั้งรกรากอยู่ในประเทศฝรั่งเศส โดยช่วงเวลาของเขาในกรุงปารีส ซามูเอเลียนได้ศึกษากับจิตรกรชื่อดังอย่างอูตง ฟรีส, อ็องเดร โลท และแฟร์น็อง เลเฌ ครั้นในช่วงสงครามโลกครั้งที่สอง เขาตกเป็นเชลยศึกเยอรมัน
แล้วในที่สุด ซามูเอเลียนก็ได้ตั้งรกรากอยู่ในรัฐแคลิฟอร์เนียในปี ค.ศ. 1946 เมื่อเดินทางมาถึงรัฐแคลิฟอร์เนีย เขาก็ได้ย้ายไปเบอร์ลิงเกมเพื่อมาใกล้ชิดกับพี่ชายของเขา ในช่วงเวลาชีวิตนี้ เขาได้เริ่มวาดภาพ ครั้นแล้ว เขาหันเหจากงานอดิเรกภาพวาด เข้าสู่ธุรกิจด้วยการเป็นช่างทาสีเครื่องหมาย เนื่องจากความสำเร็จของเขาในฐานะช่างทาสีเครื่องหมาย เขาก็ย้ายไปที่เบลมอนต์ รัฐแคลิฟอร์เนีย แล้วเขาก็ได้พบกับแอนน์ผู้เป็นภรรยาที่นั่น
วาราส ซามูเอเลียน ได้รับการประเมินในอาชีพของเขาว่า เป็นผู้สร้างผลงานศิลปะนับพันรายการ รวมทั้งอนุสาวรีย์รูปปั้นวีรบุรุษชาวอาร์มีเนียในตำนานพื้นบ้านอย่างเดวิดแห่งซัสซูน ที่ด้านหน้าของตึกศาลเขตเฟรสโน เขายังมีชื่อเสียงสำหรับรูปปั้นครึ่งตัวทองสัมฤทธ์ของวิลเลียม ซาโรยาน ที่ทางเข้าของศูนย์การประชุมเฟรสโน
วาราส ซามูเอเลียน ยังเป็นผู้เขียนหนังสือหลายเล่ม รวมถึงความสัมพันธ์กับวิลเลียม ซาโรยาน ที่ให้ชื่อว่า"วิลลีแอนด์มี" ("Willie and Me")
เขาเสียชีวิตเมื่อวันที่ 7 พฤศจิกายน ค.ศ. 1995 สิริอายุได้ 78 ปี
สิ่งสืบทอด.
ในปี ค.ศ. 1965 วิลเลียม ซาโรยาน ได้เขียนนวนิยายขนาดสั้นที่อุทิศให้แก่วาราส ซามูเอเลียน โดยใช้ชื่อ"ฮูอีสวาลาส ?" ("Who is Varaz?")
ในวันที่ 1 กันยายน ค.ศ. 2010 "ศูนย์วัฒนธรรมวาราส ซามูเอเลียน" ได้รับการสร้างขึ้นในหมู่บ้านอาร์ติกของจังหวัดชีรัค ในประเทศอาร์มีเนีย เพื่อเป็นเกียรติแก่เขา อาคารนี้มีเนื้อที่ 6,000 ตารางฟุต และทำหน้าที่เป็นศูนย์ทรัพยากรวัฒนธรรมสำหรับหมู่บ้าน
หน่วยบัญชาการทหารสหรัฐภาคอินโดแปซิฟิก

หน่วยบัญชาการทหารสหรัฐภาคอินโดแปซิฟิก (United States Indo-Pacific Command) คือหนึ่งในสิบเอ็ดหน่วยบัญชาการรบรวมสังกัดกระทรวงกลาโหมสหรัฐ พื้นที่รับผิดชอบคือในภูมิภาคอินโดแปซิฟิก
หน่วยนี้มีชื่อแรกก่อตั้งว่า หน่วยบัญชาการทหารสหรัฐภาคแปซิฟิก (United States Pacific Command) แต่เปลี่ยนมาเป็นชื่อปัจจุบันเมื่อวันที่ 30 พฤษภาคม ค.ศ. 2018 เพื่อเป็นการให้ความสำคัญกับความเชื่อมโยงที่เพิ่มขึ้นระหว่างมหาสมุทรอินเดียและมหาสมุทรแปซิฟิก
หน่วยบัญชาการทหารสหรัฐภาคอินโดแปซิฟิกนี้เป็นกองกำลังที่มีขนาดใหญ่และเก่าแก่ที่สุดในบรรดาหน่วยบัญชาการรบรวม ซึ่งมีพื้นที่รับผิดชอบครอบคลุม 260 ล้านตารางกิโลเมตร ตั้งแต่ชายฝั่งตะวันตกของสหรัฐจนถึงแนวพรมแดนทางทะเลฝั่งตะวันออกของประเทศปากีสถาน เส้นเมริเดียน 66° ลองจิจูดทางตะวันออกของกรีนิช และจากอาร์กติกไปยังแอนตาร์กติกา
เมื่อใดที่กองทัพอากาศของประเทศในภูมิภาคดังกล่าว จะใช้งานระบบ Link 16 (ซึ่งติดตั้งอยู่ในอากาศยานรบบางรุ่นอย่าง F-5, F-16) จะต้องได้รับอนุญาตและรหัสผ่านจากหน่วยบัญชาการทหารสหรัฐภาคอินโดแปซิฟิกทุกครั้ง ส่งผลให้หน่วยบัญชาการแห่งนี้เห็นความเคลื่อนไหวของอากาศยานที่ใช้ระบบ Link 16
กระทรวงสถานการณ์ฉุกเฉิน (ประเทศรัสเซีย)

กระทรวงกิจการอาสารักษาดินแดน ป้องกันพลเรือน กรณีฉุกเฉิน และ การจัดการผลกระทบจากภัยพิบัติธรรมชาติแห่งสหพันธรัฐรัสเซีย (รัสเซีย: Министерство России по делам гражданской обороны, чрезвычайным ситуациям и ликвидации последствий стихийных бедствий) หรือเป็นที่รู้จักกันในนาม กระทรวงสถานการณ์ฉุกเฉิน, MChS (รัสเซีย: Министерство по чрезвычайным ситуациям – МЧС России) หรือในระดับสากลคือ EMERCOM (ย่อมาจาก "Emergency Control Ministry") เป็นหน่วยงานของรัฐที่ดูแลบริการฉุกเฉินของพลเรือนในประเทศรัสเซีย
ประธานาธิบดีบอริส เยลต์ซิน ได้ก่อตั้งกระทรวงสถานการณ์ฉุกเฉินในวันที่ 10 มกราคม 1994 แม้ว่าประวัติการจัดตั้งกระทรวงจะสามารถสืบย้อนไปถึงวันที่ 27 ธันวาคม 1990 เมื่อสหพันธ์สาธารณรัฐสังคมนิยมโซเวียตรัสเซียได้จัดตั้งหน่วยกู้ภัยรัสเซีย และมอบหมายภารกิจนี้ในการตอบสนองอย่างรวดเร็วในกรณีฉุกเฉิน
ในปี ค.ศ. 2018 หน่วยงานนี้ได้ประสานงาน สำหรับการส่งเจ้าหน้าที่กู้ชีพในปฏิบัติการค้นหาและกู้ภัยถ้ำหลวง ที่ประเทศไทย
กีฬาฟุตบอลในเอเชียนเกมส์ 2018 – ทีมชาย

ฟุตบอลชายในเอเชียนเกมส์ 2018 จัดขึ้นตั้งแต่วันที่ 10 สิงหาคม ถึง 1 กันยายน พ.ศ. 2561 เป็นครั้งที่ 17 ของฟุตบอลทีมชาย ซึ่งครั้งนี้ประกอบไปด้วย 25 ทีมจากทั่วทวีปเอเชีย โดยเกาหลีใต้เป็นแชมป์เก่าจากเอเชียนเกมส์ 2014
ตารางการแข่งขัน.
โปรแกรมการแข่งขันของประเภททีมชายได้ถูกเปิดตัวเมื่อวันที่ 15 กุมภาพันธ์ พ.ศ. 2561
สนามแข่งขัน.
ทัวร์นาเมนต์นี้จัดขึ้นในสี่สนามแข่งขันในสี่เมือง โดยสนามกีฬาปากันซารี ในเมืองจีบีนง รับหน้าที่เป็นสนามสำหรับเกมนัดชิงชนะเลิศในวันที่ 1 กันยายน พ.ศ. 2561 
การจับสลาก.
พิธีการจับฉลากสำหรับทัวร์นาเมนต์จัดขึ้นในวันที่ 5 กรกฎาคม พ.ศ. 2561 โดยมี 24 ทีมเข้าร่วมในตอนแรก ซึ่งรายชื่อถูกแบ่งออกเป็นสี่โถโดยพิจารณาจากผลงานในเอเชียนเกมส์ครั้งก่อนในปี พ.ศ. 2557 เจ้าภาพอินโดนีเซียถูกกำหนดให้อยู่ในตำแหน่ง เอ1 โดยอัตโนมัติ
อย่างไรก็ตาม ผลการจับฉลากครั้งแรกถูกระงับเพราะตกหล่นรายชื่อของสหรัฐอาหรับเอมิเรตส์และปาเลสไตน์ ดังนั้นผลการจับฉลากต้องได้รับการยืนยันอีกครั้ง โดยในวันที่ 25 กรกฎาคม พ.ศ. 2561 มีพิธีการอีกครั้งในกรุงกัวลาลัมเปอร์ ประเทศมาเลเซีย ในเวลา 15.00 น. ตามเวลาท้องถิ่น (UTC+07:00) ซึ่งปาเลสไตน์ถูกเพิ่มในกลุ่มเอ และสหรัฐอาหรับเอมิเรตส์ถูกเพิ่มเข้าในกลุ่มอี
อิรักซึ่งเดิมอยู่ในกลุ่มซี ภายหลังได้ถอนตัวออกจากการแข่งขัน เพื่อปรับสมดุลของกลุ่มให้ทุกกลุ่มมีอย่างน้อยสี่ทีม การจับฉลากอีกครั้งจัดขึ้นในวันที่ 3 สิงหาคม พ.ศ. 2561 เพื่อตัดสินว่าปาเลสไตน์หรือสหรัฐอาหรับเอมิเรตส์ทีมใดจะได้ย้ายไปกลุ่มซีเพื่อแทนที่อิรัก ซึ่งสหรัฐอาหรับเอมิเรตส์ถูกจับสลากมาอยู่กลุ่มซี
รอบแบ่งกลุ่ม.
สองทีมที่ดีที่สุดของแต่ละกลุ่มได้ผ่านเข้าสู่รอบ 16 ทีมสุดท้าย
"เวลาทั้งหมดคือเวลาท้องถิ่น, WIB "
รอบแพ้คัดออก.
สายการแข่งขัน.
<section begin=bracket /><section end=bracket />
ผู้ทำประตู.
การแข่งขันทั้งหมดมี 165 ประตูที่ทำได้ใน 56 นัด สำหรับค่าเฉลี่ย ประตูต่อนัด ผู้เล่นที่อยู่ใน ตัวหนา คือยังอยู่ในระบบการแข่งขัน
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
ตารางอันดับการแข่งขัน.
ตามธรรมเนียมทางสถิติในกีฬาฟุตบอล การแข่งขันที่ตัดสินในช่วงต่อเวลาพิเศษจะนับเป็นการชนะและแพ้ ในขณะที่การแข่งขันที่ตัดสินด้วยการดวลลูกโทษจะนับเป็นผลเสมอ
จีน ฮาร์โลว์

จีน ฮาร์โลว์  ชื่อเกิดฮาร์ลีน ฮาร์โลว์ คาร์เพนเตอร์ (Harlean Harlow Carpenter; 3 มีนาคม 1911 – 7 มิถุนายน 1937) เป็นนักแสดงภาพยนตร์ชาวอเมริกัน เป็นเซ็กซ์ซิมโบลแห่งคริสต์ทศวรรษ 1930
ฮาร์โลว์เซ็นสัญญากับผู้กำกับฮาเวิร์ด ฮิวส์มีผลงานสำคัญเรื่องแรกคือ "Hell's Angels" (1930) แต่ก็ตามมาด้วยผลงานที่ไม่ประสบความสำเร็จอีกหลายเรื่อง ก่อนที่เธอจะเซ็นสัญญากับเมโทร-โกลด์วิน-เมเยอร์ ในปี 1932 ฮาร์โลว์ยังเป็นสตรีคนสำคัญของเอ็มจีเอ็ม แสดงในหนังดังอย่าง "Red Dust" (1932), "Dinner at Eight" (1933), "Reckless" (1935) และ "Suzy" (1936) ด้วยความนิยมในตัวเธอทำให้เธอมีผลงานแซงเพื่อนร่วมงานในเอ็มจีเอ็มอย่าง โจน ครอว์ฟอร์ดและนอร์มา เชียเรอร์ เธอกลายเป็นหนึ่งในดาราหนังที่ยิ่งใหญ่ที่สุดของโลกในปลายคริสต์ทศวรรษ 1930 มักได้ฉายาว่า "Blonde Bombshell" และ "Platinum Blonde" เธอยังมีชื่อเสียงจาก "หัวเราะลวงเสน่ห์" ในผลงานภาพยนตร์
ฮาร์โลว์เสียชีวิตด้วยวัย 26 ปี ระหว่างการถ่ายทำหนังเรื่อง "Saratoga" ผลงานถ่ายทำเสร็จด้วยการใช้ตัวแสดงแทนเธอ และออกฉายใน 1 เดือนหลังจากฮาร์โลว์เสียชีวิต สถาบันภาพยนตร์อเมริกันให้เธออยู่อันดับ 22 ของดาราหญิงที่ยิ่งใหญ่ที่สุดของภาพยนตร์คลาสสิกฮอลลีวูด
เฟสติวัลโอเวอร์เชอร์ (ชอสตโกวิช)

เฟสติวัลโอเวอร์เชอร์ ในบันไดเสียง เอไมเนอร์ โอปุสที่ 96  ประพันธ์โดย ดมีตรี ชอสตโกวิช ออกแสดงครั้งแรกในปี 1954 ในงานคอนเสิร์ตที่จัดขึ้นที่โรงละครบอลชอย ในกรุงมอสโกเพื่อรำลึกถึงการครบรอบ 37 ปีการปฏิวัติเดือนตุลาคม ซึ่งเกิดขึ้นในปี 1917
วาทยากรวงดุริยางค์โรงละครบอลชอย Vassily Nebolsin พบว่าตัวเองไม่มีงานใหม่ที่เหมาะสมในการเปิดคอนเสิร์ต และติดต่อชอสตโกวิช เมื่อไม่กี่วันก่อน คีตกวีทำงานแต่งโอเวอร์เชอร์ด้วยความเร็วที่ยอดเยี่ยมและเสร็จในเวลา 3 วัน เห็นได้ชัดว่าเขาได้พื้นฐานจากโอเวอร์เชอร์รุสลันกับลุดมิลาของมีคาอิล กลิงคา ในปี 1842 และมีจังหวะที่มีชีวิตชีวาและสไตล์เพลงที่เหมือนกัน ขณะที่สไตล์สะท้อนชอสตโกวิช ชิ้นส่วนทั้งหมดใช้อุปกรณ์คลาสสิกแบบเดิม ๆ ของรูปแบบและความกลมกลืน
ผลงานชิ้นนี้ถือเป็นเพลงมาตรฐานของวงดุริยางค์ การถอดความเป็นวงดนตรีจัดทำขึ้นโดย Donald Hunsberger ในปี 1965 และมีการเล่นโดยวงดนตรีหลายวงทั่วโลก
โอเวอร์เชอร์ยังถูกเล่นในพิธีเปิดกีฬาโอลิมปิกฤดูร้อน 1980 ในกรุงมอสโก และงานคอนเสิร์ตรางวัลโนเบลในปี 2009
อะนอนิมัส (กลุ่ม)

อะนอนิมัส  เป็นกลุ่มแฮกเกอร์ที่โด่งดังโดยการโจมตีโดยปฏิเสธการให้บริการต่อรัฐบาล, สถาบันของรัฐ, เจ้าหน้าที่รัฐบาล, บรรษัท และโบสถ์แห่งไซแอนโทโลจี
กลุ่มแอนอนิมัสก่อตั้งขึ้นเมื่อปี 2003 บนโฟร์แชน สมาชิกแอนอนิมัส (รู้จักกันในชื่อ "แอนอน") สามารถพรางตัวในที่สาธารณะโดยการใส่หน้ากากกาย ฟอกส์ อย่างไรก็ตาม มีบางคนอาจจะใช้หน้ากากอื่นพรางตนเอง
มีหลายคนที่ถูกจับในฐานะโจมตีข้อมูลทางเทคโนโลยีในหลายประเทศ เช่นสหรัฐอเมริกา, สหราชอาณาจักร, ออสเตรเลีย, เนเธอร์แลนด์, สเปน, อินเดีย และตุรกี ผู้สนับสนุนจะถูกเรียกว่า "นักสู้เพื่ออิสรภาพ" และโรบินฮูดแบบดิจิตัล ในขณะที่สื่อเรียกพวกเขาว่า "ผู้ก่อจลาจลทางไซเบอร์" หรือ "ผู้ก่อการร้ายในโลกไซเบอร์". ในปี 2012 วารสารไทม์ได้จัดให้แอนอนิมัสเป็นหนึ่งใน "100 คนมีอิทธิพลมากที่สุด" ในโลก
ปรัชญา.
<templatestyles src="Template:Blockquote/styles.css" />ปรัชญาของอะนอนิมัสได้สร้างความเข้าใจต่อปมปัญหาทางการเมืองที่มีมายาวนานซึ่งไม่ได้รับคำตอบ และหลายครั้งเป็นผลพวงที่น่าสลดใจของการเคลื่อนไหวทางสังคมต่าง ๆ: การเมืองแบบรวมหมู่รูปแบบใหม่ซึ่งตั้งความหวังที่จะไปไกลเกินกว่าอัตลักษณ์ของบุคคลปัจเจกภายใต้ระบอบทุนนิยมยุคปลายนั้นจะมีหน้าตาอย่างไร?
ภายในกลุ่มเองมักมีการไม่เห็นพ้องต้องกันเป็นลักษณะปรกติ เว็บไซต์หนึ่งซึ่งมีความสัมพันธ์กับกลุ่มได้อธิบายไว้ว่าเป็น "การจับกลุ่มกันบนอินเตอร์เน็ต" (an internet gathering) ซึ่งมีโครงสร้างการสั่งการแบบกระจายศูนย์และหลวมมาก โดยทำงานบนมโนคติมากกว่าตามคำสั่ง กาเบรียลลา (Gabriella Coleman) เขียนถึงกลุ่มว่า "ในบางแง่ อาจเป็นไปไม่ได้เลยที่จะประเมินเจตนารมณ์และเหตุจูงใจของผู้มีส่วนร่วมนับพันคนได้ ซึ่งหลายคนเองก็ไม่ได้พยายามแม้แต่ที่จะทิ้งไว้ซึ่งร่องรอยของความคิด แรงจูงใจ และปฏิกิริยาของตัวเองไว้เลย และท่ามกลางคนพวกที่ได้ทิ้งไว้นั้น ความคิดเห็นก็ต่างกันไปเป็นอันมาก"
พูดโดยกว้างแล้ว พวกอะนอน ("Anon" ชื่อเรียกสมาชิก) ต่อต้านการควบคุมและการเซ็นเซอร์อินเทอร์เน็ต และการกระทำส่วนใหญ่ของพวกเขามักมีเป้าหมายเป็นรัฐบาล องค์กรณ์ และบรรษัทต่าง ๆ ที่พวกเขากล่าวหาว่าได้ใช้การเซ็นเซอร์ อะนอนเป็นผู้สนับสนุนกลุ่มแรก ๆ ของขบวนการออคคิวพาย (Occupy movement) ทั่วโลกและอาหรับสปริง ตั้งแต่ พ.ศ. 2551 เป็นค้นมา ประเด็นที่มักก่อให้เกิดความไม่ลงรอยกันภายในอะนอนิมัสมักเกี่ยวกับว่า สมาชิกควรให้ความสนใจกับการแกล้งคน (Practical joke) และการบันเทิง หรือกับการดำเนินกิจกรรม (Activism) ในประเด็นที่จริงจังกว่านี้ (ในบางกรณีเป็นเรื่องการเมือง)
<templatestyles src="แม่แบบ:คำพูด/style.css" />เรา [อะนอนิมัส] เป็นกลุ่มคนในอินเทอร์เน็ตที่ต้องการ#เปลี่ยนทาง  โดยที่เราไม่สามารถทำในที่สาธารณได้ ...อาจจะมีมากกว่าหรือน้อยกว่านั้น ทำเท่าที่คุณต้องการ ... และนี่คือวลีหนึ่งของเรา คือ: 'เราทำเพื่อลูลซ์'
เพราะอะนอนิมัสไม่มีผู้นำ ไม่กระทำโดยไม่มีการยอมรับในสมาชิก พาร์มี โอลซอน ได้เขียนว่า "พวกเขาไม่มีผู้นำ แต่มีองค์กรทางจิตใจที่สามารถทำให้พวกเราทึ่งได้"  แคโรล แคดวาลลาดร์ นักข่าวชาวอังกฤษของดิออบเซิร์ฟเวอร์ได้กล่าวถึงการเตรียมตัวของกลุ่มเพื่อต่อสู้กับอัลกออิดะฮ์ว่า: "ถ้าคุณเชื่อแอนอนิมัสและเรียกตนเองว่าแอนอนิมัส คุณก็คืออะนอนิมัส" โอลซอนได้อธิบายว่า: "ทุกคนสามารถมีส่วนกันได้ นี่คือกลุ่มคน และเป็นกลุ่มคนที่ดูลึกลับที่ทำงานร่วมกัน"
ในกลุ่มมีกฎบางข้อเช่น ไม่เปิดเผยตัวตน, ไม่คุยเกี่ยวกับกลุ่ม และไม่โจมตีสื่อ สมาชิกมักจะใช้วลีสำคัญอันนี้ "เราคือแอนอนิมัส เราเป็นกองทัพ เราจะไม่อภัย เราจะไม่ลืม จงหวังเรา (We are Anonymous. We are Legion. We do not forgive. We do not forget. Expect us.)"
ซันโฮเซ (จังหวัดคาปูลูอังดีนากัต)

ซานโฮเซ  เป็นเมืองศูนย์กลางประจำจังหวัดคาปูลูอังดีนากัต ประเทศฟิลิปปินส์ ในปี ค.ศ. 2015 มีประชากร 27,487 คน เมืองนี้เป็นที่ตั้งของสมาคมมิชชานารีแห่งฟิลิปปินส์ (PBMA)
ชื่อเมืองตั้งชื่อตามโฮเซ เอเกลโอ ผู้บุกเบิกเมืองและเป็นบิดาของรูเบน เอเกลโอ การแบ่งเขตการปกครอง แบ่งออกเป็น 12 บารังไก
จังหวัดบาซีลัน

จังหวัดบาซีลัน (ชาบากาโน: "Provincia de Basilan"; เตาซุก: "Wilaya sin Basilan"; เซบัวโน: "Lalawigan sa Basilan") เป็นจังหวัดเกาะในเขตปกครองตนเองในมินดาเนามุสลิม ประเทศฟิลิปปินส์ โดยมีเกาะบาซีลันเป็นเกาะที่ใหญ่ที่สุดของหมู่เกาะซูลู อยู่ใกล้กับชายฝั่งด้านทิศใต้ของคาบสมุทรซัมบวงกา
เมืองอีซาเบลาอยู่ภายใต้การปกครองของจังหวัดบาซีลัน แต่ถูกจัดให้อยู่ในเขตตังไวนางซัมบวงกา ส่วนเมืองศูนย์กลางของจังหวัดคือลามีตัน
บาซีลันเป็นถิ่นฐานของกลุ่มชาติพันธ์ดั้งเดิม 3 กลุ่ม ได้แก่ ชาวยากัน, เตาซุก และซัมบวงเกโน โดยชาวยากันและเตาซุกนับถือศาสนาอิสลาม ส่วนชาวซัมบวงเกโนนับถือศาสนาคริสต์
ลอร์ดเฟรเดอริก วินด์เซอร์

ลอร์ดเฟรเดอริก วินด์เซอร์ 
ประวัติ.
ลอร์ดเฟรเดอริก วินด์เซอร์ เกิดเมื่อวันที่ 6 เมษายน พ.ศ. 2522 ณ โรงพยาบาลเซนต์แมรี กรุงลอนดอน เป็นพระโอรสคนใหญ่ในเจ้าชายและเจ้าหญิงไมเคิลแห่งเคนต์ เป็นพระนัดดาในเจ้าชายจอร์จ ดยุกแห่งเคนต์ และพระราชปนัดดาใน สมเด็จพระเจ้าจอร์จที่ 5 แห่งสหราชอาณาจักร โดยปัจจุบันอยู่ในลำดับที่ 53 ในการสืบราชบัลลังก์ โดยเขาเป็นประธานในมูลนิธิ โซดิเออรฺ ออร์ และเป็นประธานโครงการการฝึกอบรมพัฒนาอาชีพแห่งสหราชอาณาจักร
สมรส.
ลอร์ดเฟรเดอริกพบกับชายาในอนาคตคือโซฟี วิลเคลแมน ในวันวาเลนไทน์เมื่อ พ.ศ. 2552 ต่อมา สมเด็จพระราชินีนาถเอลิซาเบธที่ 2 แห่งสหราชอาณาจักรทรงพระกรุณาโปรดเกล้าโปรดกระหม่อมให้สมรสกันในวันที่ 12 กันยายน ปีเดียวกัน โดยทั้งคู่มีบุตรดังนี้
ใน พ.ศ. 2559 ลอร์ดเฟรเดอริกได้รับแต่งตั้งจากสมเด็จพระราชินีนาถเอลิซาเบธที่ 2 แห่งสหราชอาณาจักร ให้ดำรงตำแหน่งหัวหน้ากองกำลังทหารแห่งสหราชอาณาจักร
เลดีกาเบรียลลา คิงส์ตัน

เลดีกาเบรียลลา คิงส์ตัน 
ประวัติ.
เลดีกาเบรียลลา คิงส์ตัน (นามเดิม: เลดีกาเบียลลา วินด์เซอร์) เกิดเมื่อวันที่ 23 เมษายน พ.ศ. 2524 ณ โรงพยาบาลเซนต์แมรี กรุงลอนดอน เป็นพระธิดาคนเล็กในเจ้าชายและเจ้าหญิงไมเคิลแห่งเคนต์ เป็นพระนัดดาในเจ้าชายจอร์จ ดยุกแห่งเคนต์ และพระราชปนัดดาใน สมเด็จพระเจ้าจอร์จที่ 5 แห่งสหราชอาณาจักร โดยปัจจุบันอยู่ในลำดับที่ 56 ในการสืบราชบัลลังก์ โดยเธอได้รับการศึกษาที่ โรงเรียนดาวน์เฮาส์ และเมื่อ พ.ศ. 2547 เธอจบการศึกษาระดับปริญญาโทรจาก มหาวิทยาลัยบราวน์ 
เลดีกาเบรียลลาได้หมั้นหมายกับโทมัส คิงส์ตัน เมื่อเดือนสิงหาคม พ.ศ. 2561 ก่อนจะสมรสกันในวันที่ 18 พฤษภาคม พ.ศ. 2562 ที่จะถึงนี้ ซึ่งทั้งสองเลือกเชิญเฉพาะสมาชิกในราชวงศ์และยังไม่มีการเปิดเผยรายชื่อแขกทั่วไป ซึ่งงานจะจัดขึ้นที่โบสถ์เซนต์จอร์จ ภายในพระราชวังวินด์เซอร์ และหลังจากพิธีภายในโบสถ์ ทั้งคู่จะมีเพียงงานฉลองเล็ก ๆ ร่วมกับสมาชิกในครอบครัว ณ กระท่อมฟร็อกมอร์ ในพระราชวังวินด์เซอร์ โดยหลังจากสมรสแล้ว เลดีกาเบรียลลาได้เปลี่ยนมาใช้นามสกุลของสามี
รางวัลนาฏราช ครั้งที่ 9

รางวัลนาฏราช ครั้งที่ 9 ประจำปี พ.ศ. 2560 เป็นงานประกาศผลรางวัลยอดเยี่ยมด้านวิทยุกระจายเสียงและวิทยุโทรทัศน์ จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ กำหนดประกาศผลในวันที่ 5 สิงหาคม พ.ศ. 2561 ณ หอประชุมใหญ่ ศูนย์วัฒนธรรมแห่งประเทศไทย แขวงห้วยขวาง เขตห้วยขวาง กรุงเทพมหานคร สถานีวิทยุโทรทัศน์ไทยทีวีสีช่อง 3 (ช่อง 3 HD) เป็นเจ้าภาพถ่ายทอดสด โดยในปีนี้ได้มีการเพิ่มรางวัลใหม่มาอีก 2 รางวัล คือ รางวัลนักแสดงดาวรุ่งชายยอดเยี่ยม และ รางวัลนักแสดงดาวรุ่งหญิงยอดเยี่ยม
รายชื่อผลงานและบุคคลที่ได้รับการเสนอชื่อเข้าชิงและได้รับรางวัล.
รางวัลนาฏราชครั้งที่ 9 มีรางวัลทั้งสิ้น 39 รางวัล มีรายชื่อผู้เข้าชิงในแต่ละรางวัลดังต่อไปนี้
รางวัลเกียรติยศ.
รางวัลเกียรติยศทางด้านวิทยุ.
จันทรา ชัยนาม
รางวัลเกียรติยศทางด้านโทรทัศน์.
สุรางค์ เปรมปรีดิ์
สรุปรายชื่อผู้เข้าชิงและผู้ชนะ (เฉพาะสาขาละครโทรทัศน์).
รายชื่อผู้เข้าชิง.
ละครทั้ง 28 เรื่องต่อไปนี้ ได้รับการเสนอชื่อเข้าชิงรางวัลนาฏราช ครั้งที่ 9
รายชื่อผู้ชนะ.
ละครทั้ง 7 เรื่องต่อไปนี้ ได้รับการลงคะแนนเสียงให้เป็นผู้ชนะรางวัลนาฏราช ครั้งที่ 9
ยอห์น รอกเนส

ยอห์น อินเงบริกท์ รอกเนส (18 มิถุนายน ค.ศ. 1902 – 30 กรกฎาคม ค.ศ. 1949) เป็นนายทหารชาวนอร์เวย์ และผู้บุกเบิกมีลอร์ก ในช่วงการยึดครองนอร์เวย์โดยนาซีเยอรมนีเขาได้จัดให้มีการต่อต้านทางทหารในช่วงต้น พร้อมด้วยโอลาฟ เฮลเซท และปอล ฟรีสโฟลด์ ส่วนในปี ค.ศ. 1941 เขาได้หนีไปสหราชอาณาจักร ที่เขาถือว่าเป็นตำแหน่งกลางร่วมกับกองทัพนอร์เวย์พลัดถิ่นในสหราชอาณาจักร
แบคเทอริโอเฟจ

แบคเทอริโอเฟจ (หรือเรียกสั้น ๆ ว่า phage) เป็นไวรัสที่ได้ทำการติดต่อและดำรงพันธุ์เฉพาะในแบคทีเรียและอาร์เคีย ในโลกมีแบคเทอริโอเฟจจำนวน 1031แบคเทอริโอเฟจในโลก ทำให้แบคเทอริโอเฟจเป็นสิ่งที่มากที่สุดในชีวมณฑล และมีมากกว่าสิ่งมีชีวิตทั้งหมดในโลกรวมแบคทีเรียรวมกัน
ชื่อของแบคเทอริโอเฟจมาจาก "แบคทีเรีย" และคำภาษากรีก "φαγεῖν" ("phagein") แปลว่ากลืนกิน
ฟุตบอลทีมชาติอุซเบกิสถานรุ่นอายุไม่เกิน 23 ปี

ฟุตบอลทีมชาติอุซเบกิสถานรุ่นอายุไม่เกิน 23 ปี เป็นทีมฟุตบอลตัวแทนของประเทศอุซเบกิสถาน แข่งขันในรายการฟุตบอลอายุไม่เกิน 23 ปี อยู่ภายใต้การดูแลของสหพันธ์ฟุตบอลอุซเบกิสถาน และเป็นหนึ่งในสมาชิกของสมาพันธ์ฟุตบอลเอเชีย
<templatestyles src="การอ้างอิง/styles.css"/>^
รัตน์ ศรีไกรวิน

รัตน์ ศรีไกรวิน อดีตรัฐมนตรีว่าการกระทรวงยุติธรรม ในรัฐบาลเกรียงศักดิ์ ชมะนันทน์ และอดีตรองประธานศาลฎีกา
ประวัติ.
รัตน์ ศรีไกรวิน เกิดเมื่อวันที่ 24 กันยายน พ.ศ. 2460 เป็นบุตรของนายวัลลภ กับนางมลรัฐ ศรีไกรวิน มีพี่น้อง 8 คน จบการศึกษาจากคณะนิติศาสตร์ มหาวิทยาลัยธรรมศาสตร์ ด้านชีวิตครอบครัวสมรสกับนางบุณฑริกา ศรีไกรวิน
รัตน์ ศรีไกรวิน ถึงแก่อนิจกรรมในวันที่ 15 กันยายน พ.ศ. 2550 และมีงานพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส กรุงเทพมหานคร เมื่อวันจันทร์ที่ 27 ตุลาคม พ.ศ. 2551
การทำงาน.
รัตน์ ศรีไกรวิน เคยรับราชการเป็นผู้พิพากษา เป็นอธิบดีผู้พิพากษาภาค 5 และเป็นอดีตรองประธานศาลฎีกา ต่อมาในปี พ.ศ. 2520 ได้รับแต่งตั้งเป็นที่ปรึกษานายกรัฐมนตรี (พลเอก เกรียงศักดิ์ ชมะนันทน์) และเป็นสมาชิกสภานิติบัญญัติแห่งชาติ กระทั่งได้รับแต่งตั้งเป็นรัฐมนตรีว่าการกระทรวงยุติธรรม ในรัฐบาลของพลเอก เกรียงศักดิ์ ชมะนันทน์ แทนนายสุธรรม ภัทราคม ซึ่งลาออกจากตำแหน่งเมื่อวันที่ 11 กุมภาพันธ์ พ.ศ. 2523 และได้เข้าถวายสัตย์ปฏิญาณก่อนเข้ารับหน้าที่ เมื่อวันที่ 19 กุมภาพันธ์ของปีเดียวกัน ณ พระตำหนักภูพิงคราชนิเวศน์ จังหวัดเชียงใหม่ ต่อมาก็พ้นจากตำแหน่งเนื่องจากพลเอก เกรียงศักดิ์ ลาออกจากตำแหน่งนายกรัฐมนตรี เมื่อวันที่ 29 กุมภาพันธ์ พ.ศ. 2523
รัตน์ ศรีไกรวิน เป็นผู้ก่อตั้งโรงเรียนสาธิตบางนา เมื่อปี พ.ศ. 2537
เลดีเฮเลน เทย์เลอร์

เลดีเฮเลน เทย์เลอร์ 
ประวัติ.
เลดีเฮเลน เทย์เลอร์ (นามเดิม: เลดีเฮเลน วินด์เซอร์) เกิดเมื่อวันที่ 28 เมษายน พ.ศ. 2507 ณ บักกิงแฮมเชอร์ เป็นพระธิดาคนที่ 2 และคนเดียวในเจ้าชายเอ็ดเวิร์ด ดยุกแห่งเคนต์ และแคทริน ดัชเชสแห่งเคนต์ เป็นพระนัดดาในเจ้าชายจอร์จ ดยุกแห่งเคนต์ เป็นพระราชปนัดดาในสมเด็จพระเจ้าจอร์จที่ 5 แห่งสหราชอาณาจักร โดยอยู่ในลำดับที่ 47 ในการสืบราชบัลลังก์
สมรส.
เลดีเฮเลน วินด์เซอร์ สมรสกับทิโมธี เทย์เลอร์ เมื่อวันที่ 18 กรกฎาคม พ.ศ. 2535 และได้เปลี่ยนนามสกุลเป็น เทย์เลอร์ ตามสามี โดยมีบุตรดังนี้
งานในพระราชวงศ์.
ถึงแม้เธอจะสมรสและเปลี่ยนนามสกุลไปแล้ว แต่เธอยังคงทำงานในฐานะสมาชิกราชวงศ์ โดยเธอทำงานดังนี้
กอร์แซร์เดอเดิงแกร์ก

กอร์แซร์เดอเดิงแกร์ก  เป็นทีมฮอกกี้น้ำแข็งในเดิงแกร์ก ประเทศฝรั่งเศส ทีมนี้ก่อตั้งขึ้นในปี ค.ศ. 1979 และแข่งขันในศึกแอ็ฟแอ็ฟอัชเฌ ดิวิชัน 1 ซึ่งเป็นลีกระดับสองของฮ็อกกี้น้ำแข็งฝรั่งเศส และทีมกอร์แซร์เคยเข้าแข่งขันในลีกมากนุส
ประวัติ.
กอร์แซร์เดอเดิงแกร์กได้รับการก่อตั้งขึ้นในปี ค.ศ. 1979 หลังจากแข่งขันในศึกแอ็ฟแอ็ฟอัชเฌ ดิวิชัน 1 ทีมได้รับการเลื่อนชั้นสู่ลีกมากนุสสำหรับการเริ่มต้นของฤดูกาล 2002–03 หลังจากความพยายามเอาตัวรอดในฤดูกาล 2003–04 ทีมกอร์แซร์ก็ถูกผลักไสให้กลับไปที่ดิวิชัน 1 เนื่องจากเหตุผลด้านการเงิน ในปี ค.ศ. 2007 ทีมถูกลดชั้นสู่ดิวิชัน 1 และถูกลดชั้นสู่แอ็ฟแอ็ฟอัชเฌ ดิวิชัน 2 สำหรับฤดูกาล 2007–08 ส่วนในฤดูกาลที่สี่ของทีม ในดิวิชัน 2 ทีมกอร์แซร์ชนะรอบตัดเชือก 2011 และได้รับการเลื่อนชั้นกลับไปดิวิชัน 2
โคเด็กซ์ เซราฟินีอานุส

โคเด็กซ์ เซราฟินีอานุส  เป็นหนังสือที่เผยแพร่เมื่อปี ค.ศ. 1981 เป็นหนังสือสารานุกรมของสิ่งมีชีวิตในจินตนาการ สร้างโดยลุยจิ เซอราฟินีเป็นเวลา 30 เดือนในช่วงปี ค.ศ. 1976 ถึง ค.ศ. 1978 หนังสือมี 360 หน้า (ขึ้นอยู่กับรุ่นที่ผลิต) และเขียนแบบภาษาประดิษฐ์
หนังสือนี้ได้เผยแพร่ในอิตาลีและบางประเทศ
สิ่งที่มีในหนังสือ.
หนังสือนี้เป็นข้อเขียนแนวสารานุกรมที่มีภาพวาดกับมือ ดินสอสี สิ่งมีชีวิตที่แปลกประหลาดที่เป็นทั้งพฤกษา สัตว์ป่า กายวิภาค แฟชั่น และอาหาร มีส่วนเหมือนกันกับข้อเขียนวอยนิช เรื่องทโลน อุคบาร์ ออร์บิส เทอร์ทิอุส ของฆอร์เฆ ลุยส์ บอร์เฆส และผลงานของเมาริตส์ กอร์เนลิส แอ็ชเชอร์ กับฮีเยโรนีมึส โบส
ข้อมูลในหนังสือมักจะดูเหนือจริง ล้อเลียนสิ่งที่มีในโลกแห่งความจริง เช่น: ผลไม้ออกเลือด ต้นไม้ที่เจริญเติบโตเป็นเก้าอี้ คู่รักที่มีเพศสัมพันธ์จนกลายเป็นอัลลิเกเตอร์ ฯลฯ
รายละเอียด.
หนังสือนี้แบ่งเป็น 11 ตอน 2 ส่วน โดยส่วนแรกมีรายละเอียดเกี่ยวกับธรรมชาติ วิธีจัดการกับพฤกษา สัตว์ป่า และฟิสิกส์ ส่วนที่สองเกี่ยวกับวิธีจัดการมนุษย์ มนุษย์หลายแบบ สิ่งที่มนุษย์ใช้: เสื้อ, ประวัติศาสตร์, อาหาร, สิ่งก่อสร้าง และอื่นๆ. โดยแบ่งตอนดังนี้:
หลังจากตอนสุดท้ายจะมีรายละเอียดย่อยๆ ที่เขียนได้ไม่ดี
วัดสิงห์ (เขตจอมทอง)

วัดสิงห์ เป็นวัดโบราณ ตั้งอยู่ริมคลองสนามชัย (คลองด่าน) ด้านหลังสถานีรถไฟวัดสิงห์ เขตจอมทอง ทางวัดเปิดสอนพระปริยัติธรรมแผนกนักธรรมเริ่มตั้งแต่ พ.ศ. 2480 เป็นต้นมา สำหรับการศึกษาทางโลก มีโรงเรียนมัธยมวัดสิงห์ซึ่งทางวัดให้การสนับสนุนตั้งอยู่ในที่ธรณีสงฆ์ของวัดด้วย
ประวัติ.
เนื่องจากบริเวณใกล้เคียงกับวัดเป็นชุมชนหนาแน่น จึงมีการบูรณะและสร้างเสริมถาวรวัตถุภายในวัดจนกลายเป็นวัดขนาดใหญ่แห่งหนึ่งในย่านนี้ แต่เดิมคงเป็นวัดขนาดเล็ก ตั้งอยู่ริมคลองสนามชัยที่เป็นเส้นทางคมนาคมติดต่อระหว่างแม่น้ำเจ้าพระยากับแม่น้ำท่าจีน มีหลักฐานพบว่า วัดสิงห์มีมาตั้งแต่สมัยกรุงศรีอยุธยา หากจะกำหนดอายุถือจากใบเสมาเป็นหลัก เข้าใจว่า สร้างมาแต่สมัยสมเด็จพระเจ้าอยู่หัวบรมโกศ ด้วยเป็นเสมาของยุคนั้นแท้ ๆ อีกประการหนึ่ง ลวดลายปูนปั้นกระจกมีรูปปั้นเทพนมติดตั้งตรงช่อฟ้าและหางหงส์ แบบเดียวกับวัดท่าหลวง อำเภอวิเศษชัยชาญ จังหวัดอ่างทอง จึงคาดว่าเป็นวัดรุ่นเดียวกัน
ศิลปกรรมและสถาปัตยกรรม.
โบสถ์หลังเก่าก่อผนังหนาทรงวิลันดาสมัยอยุธยา หน้าบรรณปั้นปูนรูปลายพะเนียงประดับถ้วยชาม ตอนล่างหน้าบรรณปั้นลักษณะจำลอง เขามอ คันทวยสลักไม้สวยงาม หน้าอุโบสถต่อเพิงยื่นออกมา เสารับเพิงเป็นเสาเหลี่ยมย่อมมุม 12 คาดว่าต่อภายหลังในอยุธยาตอนปลาย (เหตุเพราะอยุธยาตอนต้นไม่มี) ในปัจจุบันทางวัดสร้างโบสถ์หลังใหม่และใช้เสมาเก่าเฉพาะที่สมบูรณ์ดีเท่านั้น
ส่วนพระประธานในโบสถ์เก่า ทำด้วยก่ออิฐฉาบปูน ลงรักปิดทองและมีพระพุทธรูปอีกองค์หนึ่ง ได้อัญเชิญย้ายมาวิหารหลังใหม่ มาทราบภายหลังว่า พระพุทธรูปองค์นี้เป็นเนื้อหินทรายแดง (ศิลาแลง) คาดว่าเป็นพระพุทธรูปสมัยสุโขทัยหรืออยุธยาตอนต้น เป็นพระพุทธรูปปาง อู่ทอง นั่งขัดสมาธิ ชาวบ้านเรียกว่า หลวงพ่อดำ
นอกจากนี้ยังมีชิ้นส่วนพระพุทธรูปหินทรายแดงสมัยอยุธยาอยู่บริเวณโคนต้นโพธิ์และต้นมะขามหน้าวิหารหลวงพ่อดำอีกมาก คาดว่ามีอายุไม่ต่ำกว่า 300–400 ปี
อาภากร อยู่คงแก้ว

พลเรือเอก อาภากร อยู่คงแก้ว หรือ บิ๊กน้อย เป็นนายทหารราชองครักษ์พิเศษเหล่าทหารเรือ อดีตผู้ทรงคุณวุฒิพิเศษกองทัพเรือ อดีตผู้บัญชาการทัพเรือภาคที่ 3 อดีตรองผู้บัญชาการทัพเรือภาคที่ 3 อดีตผู้บัญชาการหน่วยบัญชาการสงครามพิเศษทางเรือ กองเรือยุทธการ (ผบ.นสร.) เขาเป็นที่รู้จักในฐานะผู้นำหน่วยปฏิบัติการพิเศษออกปราบโจรสลัดโซมาเลีย, ให้การช่วยเหลือในมหาอุทกภัย พ.ศ. 2554 ตลอดจนปฏิบัติการค้นหาและกู้ภัยถ้ำหลวง
ประวัติ.
พลเรือเอก อาภากร อยู่คงแก้ว เกิดที่ตำบลท่าประจะ อำเภอชะอวด จังหวัดนครศรีธรรมราช สำเร็จการศึกษาชั้นประถมจากโรงเรียนบ้านชะอวด มัธยมต้นจากโรงเรียนชะอวดวิทยาคาร มัธยมปลายจากโรงเรียนเบญจมราชูทิศ รุ่นที่ 83 เป็นนักเรียนเตรียมทหาร รุ่นที่ 24 นักเรียนนายเรือ รุ่นที่ 81 (พ.ศ. 2526) สำเร็จหลักสูตรนักทำลายใต้น้ำจู่โจม รุ่นที่ 17 (พ.ศ. 2533) แล้วเป็นครูฝึกหน่วยซีล รวมถึงเป็นผู้บัญชาการหน่วยสงครามพิเศษทางเรือ (ผบ.นสร.) ยุคแรก ๆ อีกทั้งเคยเป็นผู้ช่วยทูตฝ่ายทหารเรือ ประจำนครย่างกุ้ง สาธารณรัฐแห่งสหภาพเมียนมา
ในปี พ.ศ. 2553 พลเรือโทอาภากรได้เป็นหัวหน้าชุดปฏิบัติการพิเศษร่วมกับ พล.ร.ต.ไชยยศ สุนทรนาค ในการบังคับหมู่เรือปราบปรามโจรสลัดโซมาเลีย หลังจากการปล้นสะดมในน่านน้ำอ่าวเอเดน บริเวณตะวันออกกลาง เพื่อรักษาผลประโยชน์ของมนุษยชาติและเรือสินค้าไทยที่แล่นผ่าน โดยจัดส่งกำลังพล 351 นาย ร่วมกับกองทัพเรือนานาชาติอีก 29 ประเทศ
ส่วนในปี พ.ศ. 2554 ได้เกิดเหตุการณ์อุทกภัยในประเทศไทย พลเรือโทอาภากรพร้อมด้วยกำลังพลหน่วยซีล 27 นาย ได้ลงสู่พื้นที่จังหวัดพระนครศรีอยุธยา เพื่อช่วยเหลือชาวบ้านในจุดที่ความช่วยเหลือทั่วไปไม่สามารถเข้าถึง
พ.ศ. 2559 มีพระบรมราชโองการโปรดเกล้าฯ ให้พลเรือโทอาภากรเป็นราชองครักษ์เวรสืบต่อไปอีกวาระ ตั้งแต่วันที่ 12 สิงหาคม พ.ศ. 2559
ในภายหลัง ได้มีพระราชโองการโปรดเกล้าฯ ให้พลเรือโทอาภากรเป็นผู้บัญชาการหน่วยบัญชาการสงครามพิเศษทางเรือ กองเรือยุทธการ ณ วันที่ 1 ตุลาคม พ.ศ. 2560
และในปี พ.ศ. 2561 พลเรือโทอาภากร อยู่คงแก้ว เป็นผู้นำหน่วยซีล เข้าเสริมทัพในปฏิบัติการค้นหาและกู้ภัยถ้ำหลวง ที่จังหวัดเชียงราย ซึ่งปฏิบัติการนี้มีอดีตหน่วยซีลเสียชีวิต 1 นายคือ จ่าเอก สมาน กุนัน หรือ จ่าแซม โดยที่พลเรือตรี อาภากร ได้แสดงความเสียใจ แต่ยังคงยืนยันดำเนินภารกิจต่อไป เพื่อไม่ให้การเสียชีวิตของสมาชิกทีมต้องสูญเปล่า
จากนั้นในวันที่ 30 สิงหาคม 2566 ได้มีพระบรมราชโองการโปรดเกล้าฯ แต่งตั้งให้พลเรือโทอาภากร ซึ่งดำรงตำแหน่งผู้บัญชาการทัพเรือภาคที่ 3 ให้ดำรงตำแหน่งผู้ทรงคุณวุฒิพิเศษกองทัพเรือพร้อมกับรับพระราชทานยศพลเรือเอก โดยมีพลเรือตรีสุชาติ ธรรมพิทักษ์เวช รองผู้บัญชาการทัพเรือภาคที่ 3 ขึ้นดำรงตำแหน่งผู้บัญชาการทัพเรือภาคที่ 3 แทน
ชีวิตส่วนตัว.
อาภากร อยู่คงแก้ว เป็นบุตรคนที่ 6 ของนายนัด กับนางบุญสม อยู่คงแก้ว มีพี่น้อง 8 คน สมรสกับศศิวิมล (สกุลเดิม แก้วปาน) อดีตทีมงานสารคดี "ส่องโลก" และ "หลายชีวิต" ของสันติธร หุตาคม ปัจจุบันเป็นผู้บริหารบริษัท ซี แอร์ แลนด์ โปรดักชั่น จำกัด ซึ่งผลิตสารคดี "สำรวจธรรมชาติ On the World" ออกอากาศทาง ททบ.5 และเคยเป็นผู้ดูแลเพจ "Thai NavySEAL" มีบุตรด้วยกัน 1 คน
เขตทามะ

เขตทามะ  เป็นหนึ่งในเจ็ดเขตของนครคาวาซากิ จังหวัดคานางาวะ ประเทศญี่ปุ่น มีขนาดพื้นที่ทั้งสิ้น 20.50 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ประมาณ 224,005 คน และมีความหนาแน่นของประชากร 10,927 คนต่อตารางกิโลเมตร
ภูมิศาสตร์.
เขตทามะตั้งอยู่ในพื้นที่ทางตะวันออกของจังหวัดคานางาวะ ตั้งอยู่ทางเหนือสุดของนครคาวาซากิ ติดกับมหานครโตเกียวทางทิศเหนือโดยมีแม่น้ำทามะเป็นเส้นแบ่งอาณาเขต
ประวัติศาสตร์.
ในสมัยหลังจากการฟื้นฟูเมจิ พื้นที่ที่เป็นเขตทามะในปัจจุบันนั้นเดิมประกอบด้วยหลาย ๆ หมู่บ้านภายในอำเภอทาจิบานะ และอำเภอสึซูกิ จังหวัดคานางาวะ ซึ่งหมู่บ้านดังกล่าวก่อตั้งขึ้นเมื่อวันที่ 1 เมษายน ค.ศ. 1889 ต่อมาหมู่บ้านเหล่านี้ได้ทยอยรวมเข้ากับนครคาวาซากิที่อยู่ใกล้เคียงระหว่าง ค.ศ. 1938–1939 และเมื่อมีการแบ่งนครคาวาซากิออกเป็นเขตต่าง ๆ เมื่อเดือนเมษายน ค.ศ. 1972 ทำให้พื้นที่แห่งนี้กลายเป็นเขตหนึ่งที่ชื่อว่าเขตทามะ และเมื่อเดือนกรกฎาคม ค.ศ. 1982 ได้มีการจัดตั้้งเขตอาซาโอะโดยแยกออกมาจากเขตทามะ
อาร์ม็องเดอบรีญัก

อาร์ม็องเดอบรีญัก  หรือที่นิยมเรียกว่า แชมเปญหนึ่งโพดำ เป็นชื่อของแชมเปญแต็ตเดอกูว์เว  ซึ่งเป็นแชมเปญชั้นหรูของประเทศฝรั่งเศส ผลิตโดยโรงแชมเปญกาตีเย (Cattier) และวางจำหน่ายในขวดโลหะ แชมเปญอาร์ม็องเดอบรีญักสามารถแบ่งออกเป็น 5 ระดับ ได้แก่ Brut Gold, Rosé, Demi Sec, Blanc de Blancs และ Blanc de Noirs
ยูโรเปียนคัพ นัดชิงชนะเลิศ 1982

ยูโรเปียนคัพ รอบชิงชนะเลิศ 1982  แข่งขันเมื่อวันที่ 26 พฤษภาคม ค.ศ. 1982 ผู้ชนะ ฟุตบอลลีก แอสตัน วิลลา เอาชนะ บาเยิร์น มิวนิค ผู้ชนะ บุนเดิสลีกา 1-0 ที่ De Kuip ใน เมือง รอตเตอร์ดัม ประเทศเนเธอร์แลนด์ คว้าแชมป์ถ้วยยุโรปเป็นครั้งแรกและครั้งเดียวของสโมสรและสานต่อความสำเร็จทีมจากอังกฤษที่คว้าแชมป์รายการนี้เป็นครั้งที่ 6 ติดต่อกันและเป็นทีมสุดท้ายของฝั่งอังกฤษ
การแข่งขัน.
ข้อมูล.
มันแสดงถึงความสำเร็จอย่างมากในฤดูกาลแรกของเขาในฐานะผู้จัดการทีมสำหรับโทนี บาร์ตัน เขาเข้ารับตำแหน่งผู้จัดการทีมวิลล่าก่อนรอบก่อนรองชนะเลิศหลังจากการลาออกของรอน ซอนเดอส์ อดีตผู้จัดการทีมวิลล่าซึ่งพาทีมคว้าแชมป์ ฟุตบอลลีก ในฤดูกาล 1980-81
หลังจากผ่านไป 10 นาที จิมมี ริมเมอร์ ผู้รักษาประตูมือหนึ่งของวิลล่าก็ได้รับบาดเจ็บที่ไหล่ซ้ำอีกครั้ง ไนเจล สปิงค์ ผู้รักษาประตูสำรองได้ลงเล่นเป็นนัดที่สองให้กับทีมชุดใหญ่ ผลงานของเขาในการช่วยป้องกันไม่ให้บาเยิร์น มิวนิคทำประตูได้ตลอดทั้งเกมได้รับการยกย่องอย่างสูงในเวลาต่อมา และหลายคนมองว่าเป็นการสร้างผู้เล่นที่จะเป็นผู้รักษาประตูมือ 1 ของวิลลาในช่วงสิบฤดูกาลถัดมา 
ไบเอิร์นได้ประตูเมื่อเหลือเวลาอีก 3 นาที แต่ประตูดังกล่าวถูกตัดสินว่าล้ำหน้า วิลลายังมีโอกาสยิงบอลเข้าประตูอีกครั้งไม่กี่วินาทีก่อนจบเกมแต่ประตูนี้ก็ถูกปฏิเสธเช่นกัน 
วิลลาในฐานะแชมป์เก่า ได้เล่นในศึกยูโรเปียนคัพ, ยูโรเปียนซูเปอร์คัพ และอินเตอร์คอนติเนนตัลคัพในฤดูกาลถัดมา การป้องกันแชมป์ยูโรเปียนคัพของพวกเขาจบลงด้วยความพ่ายแพ้ต่อยูเวนตุสในรอบก่อนรองชนะเลิศ
เจงล็อต

เจงล็อต  เป็นเครื่องรางตามความเชื่อในเรื่องไสยศาสตร์ของอินโดนีเซีย คล้ายกับกุมารทองของไทย เจงล็อต มีลักษณะคล้ายมนุษย์ แต่มีรูปร่างที่เล็กมาก และผอมแห้ง แต่มีเขี้ยวที่ยาวแหลม และเล็บมือที่ยาวแหลม มีผมยาว กล่าวกันว่าเจงล็อตมีที่มาจากเกาะชวา และได้แพร่กระจายไปทั่วอินโดนีเซียตามเมืองใหญ่ ๆ เช่น สุราบายา, บาหลี หรือทางตะวันออกของเกาะชวา หรือเมืองหลวงของประเทศ คือ จาการ์ตา ผู้ที่ครอบครองอาจได้ความร่ำรวย หรือกระทำการล้างแค้นต่อศัตรู หรือแม้แต่ทำเสน่ห์ใส่เพศตรงข้ามได้ แต่ผู้ที่ครอบครองเจงล็อตต้องเลี้ยงมันด้วยเลือด ทั้งเลือดของมนุษย์ หรือเลือดสัตว์
เจงล็อต มีขายทั่วไปหรือแม้แต่ให้เช่าชั่วคราวตามตลาดหรือตามที่ต่าง ๆ ในอินโดนีเซีย จนถึงขึ้นมีการขายกันในอินเทอร์เน็ต หรือจัดเป็นนิทรรศการขึ้นมา จนมีการสร้างเป็นเจงล็อตปลอมหลอกขายกันทั่วไป ว่ากันว่า สามารถพบเจงล็อตได้แม้แต่บนหลังคาบ้าน หรือบนต้นไม้ใหญ่ ๆ 
มีความเชื่อกันว่า เจงล็อตมาจากผู้ที่เล่นไสยเวทย์จนบรรลุญาณถึงขั้นหนึ่ง เขาต้องการชีวิตนิรันดร์ เมื่อทำพิธีกรรมด้วยโชคชะตาทำให้ร่างกายของเขาได้หดเล็กลงและกลายสภาพเป็นเจงล็อตไปในที่สุด รวมถึงคนทรงเจ้าหรือผู้มีญาณก็สามารถกลายร่างเป็นเจงล็อตได้ด้วย
ผู้ที่มีครอบครองเจงล็อตและผู้ขายผู้หนึ่ง กล่าวว่า เจงล็อตยังมีทั้งเจงล็อตที่ดี และเจงล็อตร้าย เจงล็อตที่ดีจะกินธัญพืชจำพวกยาสูบหรือหมาก หรือดอกไม้ เป็นอาหาร ขณะที่เจงล็อตร้ายจะกินเลือดเป็นอาหาร ผู้ที่ครอบครองต้องเลี้ยงมันด้วยเลือดให้เหมาะสม มิเช่นนั้นมันอาจกลับมาทำร้ายผู้ที่ครอบครองได้จนถึงแก่ชีวิต 
อีกทั้งยังแบ่งเจงล็อตออกได้เป็น 3 ประเภท คือ
เชื่อกันว่า เจงล็อตสามารถปกป้องทรัพย์สินหรือบ้านเรือนหรือภัยอันตรายของผู้ครอบครองได้ และสามารถเคลื่อนไหวได้ เจงล็อตจะเป็นฝ่ายเลือกผู้ที่จะเป็นเจ้าของมัน และสามารถสื่อสารหรือทักทายกับเจ้าของหรือบุคคลทั่วไปได้
ทาเกดะ คัตสึโยริ

ทาเคดะ คัตสึโยริ เป็นบุตรชายคนที่ 4 ของ ทาเคดะ ชินเก็น เขามีชีวิตอยู่ในช่วงยุคเซ็นโกคุและยุคอะซุจิ-โมโมยามะ
เขาได้ออกรบเป็นครั้งแรกในยุทธการคาวานากาจิมะ และต่อมาเขาได้เป็นเจ้าของปราสาททากาโตะ
ในปี ค.ศ.1565 เขาได้แต่งงานกับนางริวโชอิน ซึ่งเป็นบุตรีของโทยามะ นาโอะคาโดะ
ในปี ค.ศ.1570 เขาได้โจมตีปราสาทฮานาซาวะ และในปี ค.ศ.1571 เขาได้ถูกเรียกตัวไปที่โคฟุ ในส่วนปราสาททากาโตะ ได้ถูกดูแลและรับผิดชอบโดยทาเคดะ โนบุคาโดะ ซึ่งเป็นอาของเขา ในวันที่ 4 ตุลาคม ค.ศ.1571 นางริวโชอิน ซึ่งเป็นภรรยาคนแรกของเขาได้เสียชีวิต คัตสึโยริจึงได้ส่งตัว อินามุระ เซอุเอมง โนะ โจ (稲村 清右衛門尉) และ โทมิซาวะ เฮโซ (富沢 平三) เดินทางไปเคารพของนางริวโชอิน
ในช่วงปี ค.ศ.1572 โชกุนอะชิกางะ โยชิอากิ ได้ส่งจดหมายเชื้อเชิญเหล่าไดเมียวให้มาร่วมกันต่อต้านตระกูลโอดะ คัคสึโยริจึงได้เดินทางพร้อมกับชินเก็นผู้เป็นบิดา เพื่อหวังจะพิชิตตระกูลโอดะ โดยที่พวกเขาได้รบชนะตระกูลโทกุงาวะในยุทธการมิกาตะงาฮาระ แต่หลังจากนั้น ชินเก็นก็เสียชีวิตในเดือนพฤษภาคม ค.ศ.1573 ทำให้คัตสึโยริได้เป็นผู้นำตระกูล ในปี ค.ศ.1574 คัตสึโยริได้นำกองทัพเข้าบุกดินแดนของโทกุงาวะอีกครั้งหนึ่ง แต่แล้วคัตสึโยริก็ได้พ่ายแพ้อย่างราบคาบในยุทธการนากาชิโนะ
ในปี ค.ศ.1578 คัตสึโยริได้ให้การสนับสนุนอุเอสึงิ คาเงะคัตสึ ในการทำศึกกับอุเอสึงิ คาเงะโทระ จากการที่คัตสึโยริไปสนับสนุนคาเงะคัตสึ ได้สร้างความโกรธให้แก่ตระกูลโฮโจ เพราะคาเงะโทระมีศักดิ์เป็นน้องชายของโฮโจ อุจิมาสะ ถึงแม้ว่าจะถูกรับอุปการะโดยอุเอสึงิ เคนชิน ทางโฮโจจึงได้ส่งกองทัพไปโจมตีกองทัพทาเคดะที่อยู่บริเวณอ่าวซุรุงะจนแตกพ่าย
เขาได้เสียปราสาททากะเท็นจินในปี ค.ศ.1581 และเขาได้พ่ายแพ้ต่อกองทัพของโอดะ โนบุทาดะในการยุทธ์โคชู จากการที่เขาพ่ายแพ้ต่อตระกูลโอดะ ทำให้มีขุนพลบางส่วนของตระกูลทาเคดะ ได้แก่ อะนายามะ โนบุคิมิ, คิโซ โยชิมาสะ และ โอยามาดะ โนบุชิเงะ ทำการแปรพักตร์ คัตสึโยริไม่มีทางเลือกอื่น นอกจากต้องหนีไปที่ภูเขาเท็นโมกุ (天目山) แล้วทำการเซ็ปปุกุที่นั่น
เจ้าหญิงฟร็องซวซแห่งออร์เลอ็อง (ค.ศ. 1902–1953)

เจ้าหญิงฟร็องซวซแห่งออร์เลอ็อง 
พระประวัติ.
เจ้าหญิงฟร็องซวซแห่งออร์เลอ็อง ประสูติเมื่อวันที่ 25 ธันวาคม พ.ศ. 2445 ณ ปารีส ประเทศฝรั่งเศส เป็นพระธิดาพระองค์ที่ 2 ใน เจ้าชายฌ็อง ดยุกแห่งกีซ และ เจ้าหญิงอีซาแบลแห่งออร์เลอ็อง โดยทรงเป็นปิตุจฉา(ป้าฝ่ายพ่อ)ใน เจ้าชายอ็องรี เคานต์แห่งปารีส
เสกสมรส.
พระองค์ทรงเสกสมรสกับ เจ้าชายกริสโตโฟโรสแห่งกรีซและเดนมาร์ก เมื่อวันที่ 11 กุมภาพันธ์ พ.ศ. 2472 โดยเป็นพระชายาพระองค์ที่ 2 โดยรับพระราชทานพระอิสริยยศที่ เฮอร์รอยัลไฮเนส เจ้าหญิงกริสโตโฟโรสแห่งกรีซและเดนมาร์ก โดยมีพระโอรส 1 พระองค์คือ
เลนินวปอลเช

เลนินวปอลเช  เป็นภาพยนตร์แนวชีวิตเรื่องยาวจากสหภาพโซเวียตในปี 1966 กำกับโดย Sergei Yutkevich ภาพยนตร์เรื่องนี้เล่าชีวประวัติของวลาดีมีร์ เลนินขณะอยู่ในโปแลนด์ในปี 1914 Yutkevich ได้รับรางวัลผู้กำกับภาพยนตร์ยอดเยี่ยมในงานเทศกาลภาพยนตร์กานในปี 1966
เจ้าชายฌ็อง ดยุกแห่งกีซ

เจ้าชายฌ็อง ดยุกแห่งกีซ 
พระประวัติ.
เจ้าชายฌ็อง ดยุกแห่งกีซ ประสูติเมื่อวันที่ 4 กันยายน พ.ศ. 2417 ณ ปารีส ประเทศฝรั่งเศส เป็นพระโอรสใน เจ้าชายโรเบิร์ต ดยุกแห่งชาทร์ และ เจ้าหญิงฟรานคอซิสแห่งออร์เลอ็อง (2387-2468) โดยขณะพระองค์สิ้นพระชนม์นั้น ทรงได้รับความนิยมจากประชาชนในฐานะผู้อ้างสิทธิราชบัลลังก์ฝรั่งเศส 
เสกสมรส.
เจ้าชายฌ็อง ดยุกแห่งกีซ ทรงเสกสมรสกับ เจ้าหญิงอิซาเบลแห่งออร์เลอ็อง (2421-2504) ในปี พ.ศ. 2442 มีพระโอรส-ธิดาดังนี้
อุทยานดาราศาสตร์สิรินธร

อุทยานดาราศาสตร์สิรินธร  เป็นศูนย์ดาราศาสตร์แห่งชาติของประเทศไทยและเป็นที่ตั้งสำนักงานของสถาบันวิจัยดาราศาสตร์แห่งชาติ ตั้งอยู่ที่ตำบลดอนแก้ว อำเภอแม่ริม จังหวัดเชียงใหม่ 
อุทยานดาราศาสตร์สิรินธรเป็นศูนย์ความเป็นเลิศด้านการศึกษาค้นคว้าวิจัยและพัฒนาทางดาราศาสตร์ของประเทศไทยและภูมิภาคเอเชียตะวันออกเฉียงใต้ เป็นแหล่งรวมศิลปวิทยาการ เทคโนโลยี และนวัตกรรมที่เกี่ยวข้องกับดาราศาสตร์ เป็นแหล่งค้นคว้า ศึกษาวิจัย บ่มเพาะและสร้างนักวิจัยดาราศาสตร์ เป็นศูนย์บริการข้อมูล ฝึกอบรม ถ่ายทอดเทคโนโลยีดาราศาสตร์ จัดกิจกรรมทางดาราศาสตร์ รวมถึงเป็นแหล่งท่องเที่ยวเชิงวิชาการที่สำคัญ
ประวัติ.
โครงการอุทยานดาราศาสตร์สิรินธรได้รับความเห็นชอบจากคณะรัฐมนตรีเมื่อวันที่ 29 พฤษภาคม 2555 รัฐบาลได้อุดหนุนงบประมาณก้อนแรกจำนวน 406 ล้านบาท มีกำหนดเริ่มก่อสร้างปี 2556 และเปิดใช้งานในปี 2559 แต่กระบวนการล่าช้าจนเริ่มก่อสร้างได้จริงในปี 2558 และมีกำหนดเปิดใช้งานในปี 2561 อย่างไรก็ตามการก่อสร้างยังคงล่าช้าจากเนื่องจากงบประมาณที่บานปลาย โครงการนี้เปิดใช้งานเต็มรูปแบบในปี 2563 ปัจจุบันคาดว่ารัฐได้ลงทุนในอาคารและอุปกรณ์ภายในอุทยานแห่งนี้ไปแล้วไม่ต่ำกว่า 800 ล้านบาท
ส่วนประกอบในอุทยาน.
อาคารสำนักงาน.
ประกอบด้วย งานวิจัยและพัฒนา ห้องปฏิบัติการทัศนศาสตร์ ศูนย์ปฏิบัติการดาราศาสตร์วิทยุ ศูนย์บริการวิชาการและสื่อสารทางดาราศาสตร์ ศูนย์เทคโนโลยีสารสนเทศ ห้องสมุดดาราศาสตร์ ศูนย์ฝึกอบรมดาราศาสตร์นานาชาติ และส่วนงานสนับสนุนภารกิจหลัก
อาคารปฏิบัติการ.
เป็นที่ตั้งของศูนย์ปฏิบัติการหอดูดาวแห่งชาติ และวิศวกรรม ประกอบด้วย ห้องปฏิบัติการเมคาทรอนิกส์ ห้องปฏิบัติการขึ้นรูปชิ้นงานความละเอียดสูง ห้องปฏิบัติการเคลือบกระจก
อาคารท้องฟ้าจำลองและนิทรรศการ.
ประกอบด้วย ส่วนท้องฟ้าจำลองระบบฟูลโดมดิจิทัล 360 องศา รองรับความละเอียดสูงสุด 8K ขนาดเส้นผ่านศูนย์กลาง 17 เมตร ความจุ 160 ที่นั่ง และพื้นที่สำหรับรถผู้พิการ มีขนาดใหญ่เป็นอันดับสองของไทย แต่มีความคมชัดที่สุดในอาเซียน ส่วนนิทรรศการดาราศาสตร์แบบมีปฏิสัมพันธ์ 19 โซน ได้แก่ การสำรวจระบบสุริยะ เสียงแห่งเอกภพ การเกิดเฟสดวงจันทร์ การเกิดน้ำขึ้น-น้ำลง  เครื่องตรวจจับรังสีคอสมิกฝีมือคนไทย สเปกตรัมกับการศึกษาทางดาราศาสตร์ การสังเกตกลุ่มดาวบนท้องฟ้า รูม่านตากับความเข้มแสง การเกิดฤดูกาล การเปรียบเทียบน้ำหนักบนดาวเคราะห์ น้ำหนักของคุณบนดาวเคราะห์ การเกิดพายุบนดาวเคราะห์แก๊ส อุกกาบาต วิวัฒนาการดาวฤกษ์ ไทม์ไลน์การกำเนิดเอกภพ ลูกตุ้มเพนดูลัมกับการพิสูจน์การหมุนของโลก ภารกิจยานสำรวจดาวอังคาร ภารกิจพิชิตดวงจันทร์ นิทรรศการภาพถ่ายดาราศาสตร์
หอดูดาว.
เป็นอาคารสังเกตการณ์วัตถุท้องฟ้าด้วยกล้องโทรทรรศน์แบบต่าง ๆ ติดตั้งกล้องโทรทรรศน์แบบสะท้อนแสง ขนาดเส้นผ่านศูนย์กลาง 0.7 เมตร ด้านข้างเป็นระเบียงดาวมีหลังคาแบบเลื่อนเปิดออกได้ ติดตั้งกล้องโทรทรรศน์ขนาดเล็กและขนาดกลางที่มีขีดความสามารถสูง จำนวน 5 ชุด สำหรับให้บริการดูดาว สังเกตวัตถุท้องฟ้า รวมทั้งถ่ายภาพวัตถุท้องฟ้า เปิดบริการทุกวันเสาร์ 18:00-22:00 น. ตั้งแต่เดือนพฤศจิกายน ถึงเดือนพฤษภาคม
ลานกิจกรรมกลางแจ้ง.
ใช้ในการจัดกิจกรรมทางดาราศาสตร์ และกิจกรรมกลางแจ้งต่าง ๆ เช่น กิจกรรมดูดาวสำหรับประชาชน การสังเกตปรากฏการณ์ท้องฟ้าและปรากฏการณ์ทางดาราศาสตร์ต่าง ๆ
ซูรีเกา

ซูรีเกา (Surigao) เป็นเมืองศูนย์กลางของจังหวัดฮีลากังซูรีเกา ประเทศฟิลิปปินส์ ในปี ค.ศ. 2015 มีประชากร 154,137 คน ตั้งอยู่ปลายสุดทางทิศตะวันออกเฉียงเหนือของเกาะมินดาเนา เมืองมีพื้นที่ 245.34 ตารางกิโลเมตร คิดเป็น 1.4% ของพื้นที่ภูมิภาคคารากา
ซูรีเกาเป็นศูนย์กลางทางการเมือง พาณิชยกรรม การเงิน อุตสาหกรรม และการศึกษาของจังหวัดฮีลากังซูรีเกาและคาปูลูอังดีนากัต รวมไปถึงบางส่วนของจังหวัดข้างเคียงอย่างตีโมกซูรีเกา, ฮีลากังอากูซัน และตีโมกเลเต ซูรีเกาแบ่งการปกครองออกเป็น 54 บารังไก แบ่งเป็น 33 แห่งบนแผ่นดิน และอีก 21 แห่งที่เป็นเกาะ
จังหวัดมากินดาเนา

มากินดาเนา (/) เป็นอดีตจังหวัดในเขตปกครองตนเองบังซาโมโรในมินดาเนามุสลิม ทางภาคใต้ของประเทศฟิลิปปินส์ มีเมืองศูนย์กลางชื่อว่าบูลูอัน ส่วนเมืองศูนย์กลางทางกฎหมายนั้น มีชื่อว่าซุลตันคูดารัต จังหวัดมีพื้นที่ติดกับจังหวัดลาเนาเดลซูร์ทางทิศเหนือ ติดกับจังหวัดโคตาบาโตทางทิศตะวันออก ติดกับจังหวัดซุลตันคูดารัตทางทิศใต้ และติดกับอ่าวอิลลานาทางทิศตะวันตก
มากินดาเนาประกอบด้วยเทศบาล 36 แห่ง ซึ่งแบ่งบารังไกได้อีก 508 แห่ง สำหรับเมืองอิสระโคตาบาโตนั้น แม้ว่าจะถูกรวมในจังหวัดในเชิงภูมิศาสตร์ แต่เชิงการปกครองถือว่าเป็นอิสระจากตัวจังหวัดและเขตปกครองตนเองในมินดาเนามุสลิม
ทากาฟูมิ อากาโฮชิ

ทากาฟูมิ อากาโฮชิ  เป็นนักฟุตบอลชาวญี่ปุ่น และเป็นอดีตผู้เล่นตำแหน่งกองกลางของราชบุรีมิตรผลและสุพรรณบุรีในไทยลีก
สโมสรอาชีพ.
อากาโฮชิเคยเล่นให้กับสโมสรในลัตเวียอย่างลีปาญาสเมตาเลอร์กส์ ซึ่งเขาทำผลงานได้ดี ด้วยการลงเล่น 15 นัดในลีก ทำได้ 6 ประตู และติดทีมยอดเยี่ยมของลัตเวียนไฮเออร์ลีกในฤดูกาล 2010 ต่อมาในเดือนมกราคม ค.ศ. 2011 เขาย้ายไปร่วมทีมโปกอนเชสชิน และในเดือนกรกฎาคม ค.ศ. 2014 อากาโฮชิได้ย้ายไปเล่นให้กับอูฟาในรัสเซียนพรีเมียร์ลีกด้วยสัญญา 3 ปี เขาลงเล่นนัดแรกในฐานะตัวสำรองในนัดที่พบกับเซนิตเซนต์ปีเตอส์เบิร์กเมื่อวันที่ 16 สิงหาคม ค.ศ. 2014 อย่างไรก็ตาม เขาได้ลงเล่นให้กับอูฟาเพียง 3 นัด จึงถูกปล่อยยืมตัวให้กับโปกอนเชสชินจนจบฤดูกาล 2014-15 และวันที่ 8 มิถุนายน ค.ซ. 2015 อากาโฮชิแยกทางกับอูฟาด้วยความยินยอมร่วมกัน เขาจึงย้ายกลับไปโปกอนเชสชินอีกครั้ง
ในเดือนมกราคม ค.ศ. 2017 อากาโฮชิได้ย้ายไปเล่นให้กับราชบุรี มิตรผลในไทยลีก เขาทำประตูแรกให้กับสโมสรในนัดที่ราชบุรีบุกไปแพ้บางกอกกล๊าส 3-2 เมื่อวันที่ 5 มีนาคม ค.ศ. 2017 จบฤดูกาล เขาทำได้ 3 ประตู และในเดือนธันวาคม ค.ศ. 2017 เขาย้ายไปร่วมทีมสุพรรณบุรี เขาทำประตูแรกให้กับสโมสรในนัดที่สุพรรณบุรีเปิดบ้านเอาชนะแอร์ฟอร์ซ เซ็นทรัล 3-0 เมื่อวันที่ 28 เมษายน ค.ศ. 2018
ชิมาซุ โยชิฮิโระ

ชิมาสุ โยชิฮิโระ เป็นบุตรชายของชิมาสุ ทากาฮิสะ และเป็นหลานของชิมาสุ ทาดาโยชิ โดยที่มารดามีศักดิ์เป็นลูกสาวของ อิริกิน ชิเงะซาโตะ (ญี่ปุ่น : 入来院 重聡)
หลังจากที่บิดาเสียชีวิตไปใน ค.ศ.1571 โยชิฮิสะซึ่งเป็นบุตรคนโตได้เป็นผู้นำตระกูล โยชิฮิโระได้คอยช่วยเหลือพี่ชายในการขยายอำนาจในเกาะคิวชู
ในวันที่ 14 มิถุนายน ค.ศ.1572 โยชิฮิโระได้ใช้ทหารแค่ 300 นาย เอาชนะตระกูลอิโตะที่นำทัพมาโดยอิโตะ ซุเกยาสุ ในการรบที่คิซากิ
ปี ค.ศ.1578 เขาได้รับชัยชนะเหนือตระกูลโอโตโมะได้ในการรบที่มิมิงาวะ และคอยช่วยเหลือชิมาสุ อิเอฮิสะ ซึ่งเป็นน้องชายคนที่สี่ ในการเอาชนะซาการะ โยชิฮิ ผู้นำของตระกูลซาการะ
เมื่อโทโยโตมิ ฮิเดโยชิเข้าช่วยเหลือโอโตโมะ โซริน และส่งทหารหลายแสนนายเข้าบุกชิมาสุ กองทัพชิมาสุรบแพ้อย่างต่อเนื่องจนโยชิฮิสะยอมออกบวชเพื่อรักษาตระกูล ทำให้โยชิฮิโระขึ้นเป็นผู้นำแทน
หลังจากที่ฮิเดโยชิรวมญี่ปุ่นสำเร็จใน ค.ศ.1590 ก็วางแผนรุกรานเกาหลี โยชิฮิโระและชิมาสุ โทชิฮิสะซึ่งเป็นน้องชายคนที่สาม ได้รับคำสั่งให้ไปบุกเกาหลี แต่เนื่องจากโทชิฮิสะเสียชีวิตก่อน ทำให้โยชิฮิโระต้องทำหน้าที่เพียงคนเดียว
ครั้นสงครามอิมจินสิ้นสุด โยชิฮิโระได้เปลี่ยนชื่อเป็น อิชินไซ (ญี่ปุ่น : 惟新斎,อังกฤษ : Ishinsai) ก่อนที่จะเกิดศึกเซกิงาฮาระ ในตอนแรกโยชิฮิโระคิดจะสวามิภักดิ์ต่อตระกูลโทกุงาวะ เขาจึงเดินทัพไปยังปราสาทฟุชิมิ แต่เนื่องจากโทริอิ โมโตทาดะ ซึ่งเป็นนายทหารของโทกุงาวะ อิเอยาสุ ไม่ให้เข้าปราสาท ทำให้โยชิฮิโระต้องจำใจเข้าร่วมกับอิชิดะ มิตสึนาริ
ในช่วงศึกเซกิงาฮาระ มีเรื่องเล่าว่า โยชิฮิโระพยายามเสนอแผนต่อมิตสึนาริ แต่ถูกปฏิเสธ และเมื่อกองทัพฝ่ายตะวันตกพ่ายแพ้ เขาจึงตัดสินใจใช้ทหารที่มีเพียงแค่ 1,500 นาย ตีฝ่าวงล้อมของกองทัพโทกุงาวะ แต่ถูกกองทัพโทกุงาวะไล่ตามกระชั้นชิด ผลลัพธ์คือ ชิมาสุ โทโยฮิสะ ผู้เป็นหลาน และ โจจูอิน โมริอัตสึ ผู้เป็นทหารคนสนิท เสียชีวิตในสนามรบ ส่วนโยชิฮิโระนั้นสามารถกลับแคว้นซัตสึมะได้อย่างปลอดภัย
จากนั้นโยชิฮิโระก็ย้ายไปอยู่ที่ซากุราจิมะ และใช้ชีวิตที่เหลือดูแลลูกหลาน เขาเสียชีวิตในอายุ 84 ปี ลูกชายของเขาคือ ชิมาสุ ทาดาสึเนะ ได้ครองแคว้นซัตสึมะสืบต่อมา
เจ้าหญิงอีซาแบลแห่งออร์เลอ็อง (ค.ศ. 1878–1961)

เจ้าหญิงอีซาแบลแห่งออร์เลอ็อง 
พระประวัติ.
เจ้าหญิงอีซาแบลแห่งออร์เลอ็อง ประสูติเมื่อวันที่ 7 พฤษภาคม พ.ศ. 2421 เป็นพระธิดาใน เจ้าชายฟิลิป เคานต์แห่งปารีส และ อินฟันตามารี อีซาแบลแห่งออร์เลอ็อง โดยทรงเป็นพระราชปนัดดาใน พระเจ้าเฟร์นันโดที่ 7 แห่งสเปน ผ่านทางสายพระมารดา 
เสกสมรส.
พรองค์ทรงเสกสมรสกับ เจ้าชายจีนส์ ดยุกแห่งกุสซี ในปี พ.ศ. 2442 ซึ่งพระสวามีของพระองค์นั้นเป็นผู้อ้างสิทธิราชบัลลังก์แห่งฝรั่งเศส ซึ่งหลังจากเสกสมรสแล้ว พระองค์ได้รับพระอิสริยยศเป็น ดัชเชสแห่งกุสซี มีพระบุตรดังนี้
รายชื่อแหล่งมรดกโลกในประเทศฟิลิปปินส์

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศฟิลิปปินส์ทั้งสิ้น 6 แหล่ง ประกอบด้วยแหล่งมรดกโลกทางวัฒนธรรม 3 แหล่ง และแหล่งมรดกโลกทางธรรมชาติ 3 แหล่ง
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศฟิลิปปินส์มีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 19 แห่ง ดังนี้ 
 "ปี พ.ศ./ค.ศ. ในวงเล็บ หมายถึงปีที่สถานที่นั้น ๆ ได้ขึ้นบัญชีรายชื่อเบื้องต้น"
แม่น้ำเวิลตาวา

เวิลตาวา  หรือ ม็อลเดา  เป็นแม่น้ำที่ยาวที่สุดในประเทศเช็กเกีย ไหลไปทางทิศตะวันออกเฉียงใต้ตามแนวป่าโบฮีเมีย แล้ววกขึ้นไปทางทิศเหนือผ่านภูมิภาคโบฮีเมีย ผ่านเมืองแช็สกีกรุมโลฟ นครแช็สแกบูแยโยวิตแซ และกรุงปราก และไปบรรจบกับแม่น้ำเอ็ลเบอที่เมืองมแญ็ลญีก โดยทั่วไปมักเรียกแม่น้ำสายนี้ว่า "แม่น้ำประจำชาติเช็กเกีย"
ศัพทมูลวิทยา.
เชื่อกันว่าชื่อของแม่น้ำทั้งในภาษาเช็ก  และภาษาเยอรมัน  มีที่มาจากวลีในภาษาเจอร์แมนิกดั้งเดิมว่า ('น้ำป่า'; เทียบคำว่า ในภาษาละติน) ใน "อันนาเลสฟุลเดงเซ็ส" (ค.ศ. 872) แม่น้ำสายนี้มีชื่อเรียกว่า ใน ค.ศ. 1113 ปรากฏชื่อเรียกว่า และใน "ครอนิกาบอแอมอรูง" (ค.ศ. 1125) ปรากฏชื่อเรียกในภาษาโบฮีเมีย (ภาษาเช็ก) เป็นครั้งแรกว่า
ถนนกรุงธนบุรี

ถนนกรุงธนบุรี (อักษรโรมัน: Thanon Krung Thon Buri) เป็นถนนที่สร้างขึ้นพร้อมกับการก่อสร้างสะพานสมเด็จพระเจ้าตากสินมหาราชในช่วงปี พ.ศ. 2522 - 2525 โดยสร้างเชื่อมต่อกับสะพานสมเด็จพระเจ้าตากสินมหาราชโดยตรง จุดเริ่มต้นอยู่ที่แยกตากสิน ตัดกับถนนสมเด็จพระเจ้าตากสินและถนนราชพฤกษ์ ในพื้นที่เขตธนบุรี กรุงเทพมหานคร จากนั้นตรงไปทางทิศตะวันออก ข้ามคลองบางไส้ไก่ เข้าสู่พื้นที่เขตคลองสาน มีขนาด 8–12 ช่องจราจร โดยมีทางคู่ขนานตลอด 2 ฝั่งของถนน ช่องทางหลักเชื่อมต่อกับถนนสาทรในพื้นที่เขตบางรักและเขตสาทรโดยสะพานสมเด็จพระเจ้าตากสินมหาราช ส่วนทางคู่ขนานทั้ง 2 ฝั่งไปสิ้นสุดที่ถนนเจริญนครซึ่งลอดใต้สะพานสมเด็จพระเจ้าตากสินมหาราช ในลักษณะทางต่างระดับ ซึ่งสามารถเปลี่ยนเส้นทางจากถนนเจริญนครไปใช้ถนนกรุงธนบุรีและสะพานสมเด็จพระเจ้าตากสินมหาราชได้
ถนนสายนี้เป็นที่ตั้งของรถไฟฟ้าบีทีเอส สายสีลม สถานีกรุงธนบุรี และสถานีวงเวียนใหญ่ และมีสถานีของรถไฟฟ้าสายสีทอง สถานีกรุงธนบุรี โดยสามารถเชื่อมต่อกับสถานีกรุงธนบุรีของรถไฟฟ้าบีทีเอสได้โดยตรง
หมู่เกาะโอกินาวะ

หมู่เกาะโอกินาวะ  เป็นหมู่เกาะและกลุ่มเกาะหลักของจังหวัดโอกินาวะในประเทศญี่ปุ่น หมู่เกาะโอกินาวะเป็นหนึ่งในหมู่เกาะรีวกีว ตั้งอยู่ระหว่างเกาะอามามิของจังหวัดคาโงชิมะทางตะวันออกเฉียงเหนือ และเกาะซากิชิมะทางตะวันตกเฉียงใต้
รายชื่อทัวร์คอนเสิร์ตของเซเวนทีน

เซเวนทีน กลุ่มนักร้องชายจากประเทศเกาหลีใต้  ในปี 2016 เริ่มต้นจัดเอเชียแปซิฟิกทัวร์ครั้งแรก 2016 SEVENTEEN 1ST ASIA PACIFIC TOUR 'SHINING DIAMONDS'  ตั้งแต่เดือนสิงหาคมถึงเดือนกันยายน 2016 รายชื่อของประเทศที่ทำการจัดคอนเสิร์ตนั้นมีทั้ง สิงคโปร์, ฟิลิปปินส์, อินโดนีเซีย, ไทย, ออสเตรเลีย, นิวซีแลนด์, ฮ่องกง, จีน และไต้หวัน 
ปี 2017 ได้จัดเวิลด์ทัวร์ครั้งแรก 2017 SEVENTEEN 1ST WORLD TOUR 'DIAMOND EDGE' ตั้งแต่เดือนกรกฎาคมถึงเดือนตุลาคม 2017 เริ่มต้นที่ประเทศเกาหลีใต้เป็นที่แรก ต่อด้วยประเทศญี่ปุ่น, ฮ่องกง, สหรัฐอเมริกา, แคนาดา, ชิลี, มาเลเซีย, อินโดนีเซีย, สิงคโปร์, ไต้หวัน และฟิลิปปินส์ 
References.
<templatestyles src="Reflist/styles.css" />
External links.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ญาติไดโนเสาร์เจ้าเล่ห์ 3

ญาติไดโนเสาร์เจ้าเล่ห์ 3  เป็นภาพยนตร์แอนิเมชันแนวผจญภัยปี 1995 กำกับโดยรอย อัลเลน สมิธ เป็นตอนที่สองของญาติไดโนเสาร์เจ้าเล่ห์และเป็นหนังเรื่องที่สามของแฟรนชายส์เรื่องนี้
การต้อนรับและวิจารณ์.
ในคำวิจารณ์จากเอนเตอร์เทนเมนต์วีกลี ไมเคิล ซาวเตอร์ ได้อธิบายว่า "ลิตเติ้ลฟุตและเพื่อนๆ ของเธอยังคงความอ่อนเยาว์อยู่" เมื่อเดือนสิงหาคม ค.ศ.2014 นิวยอร์กโพสต์ได้จัดให้ภาคนี้เป็นอันดับ 2 จาก 13 อันดับของญาติไดโนเสาร์เจ้าเลห์
เชร์.เปร์. — เชียร์ซวืยไซนอยโปรอีสเชียสตวี

เชร์.เปร์. — เชียร์ซวืยไซนอยโปรอีสเชียสตวี ("Ch. P. - Chrezvychainoe proisshestvie") เป็นภาพยนตร์แนวชีวิดจากสหภาพโซเวียต กำกับโดย Viktor Ivchenko "เชร์.เปร์. — เชียร์ซวืยไซนอยโปรอีสเชียสตวี" ยังเป็นหนึ่งในภาพยนตร์โซเวียตที่มีผู้ชมมากที่สุด โดยมีจำนวนผู้ชมกว่า 47.5 ล้านคนในสหภาพโซเวียต โดยภาพยนตร์สร้างมาจากเค้าโครงเรื่องจริง เกี่ยวกับการยึดเรือถังบรรทุกโซเวียต "Tuapse" ในปี 1954
เซยะ ซูงิชิตะ

เซยะ ซูงิชิตะ  เป็นนักฟุตบอลชาวญี่ปุ่น ผู้ทำหน้าที่ในตำแหน่งกองหน้า
ผลงานในระดับอาชีพ.
สโมสรกีฬากัว.
ซูงิชิตะได้รับการเปิดตัวเมื่อครั้งเข้าร่วมสังกัดสโมสรกีฬากัวในวันที่ 18 พฤศจิกายน ค.ศ. 2012 ระหว่างการแข่งขันไอ-ลีกของประเทศอินเดีย กับทีมสโมสรฟุตบอลยูไนเต็ดสิกขิมที่ฟาตอร์ดาสเตเดียมในรัฐกัว ซึ่งเขาลงแข่งจนถึงนาทีที่ 93 ซึ่งทีมกีฬากัวเป็นฝ่ายชนะ 2 ประตูต่อ 1
สโมสรจังหวัดตราด.
เขาได้ทำหน้าที่ร่วมกับสโมสรฟุตบอลจังหวัดตราด โดยในวันที่ 2 สิงหาคม ค.ศ. 2014 เขาเป็นผู้ทำประตูให้แก่ทีมในนาทีที่ 24 เมื่อครั้งที่พบกับสโมสรฟุตบอลจังหวัดพิษณุโลก นับเป็นสถิติการทำประตูได้ไวที่สุดในไทยลีกดิวิชัน 1 ฤดูกาล 2557
ทว่า เขาประสบเหตุเอ็นเข่าขาดจากการซ้อม จึงไม่ได้เข้าแข่งขันเลก 2 ในปี ค.ศ. 2015
สถิติในระดับอาชีพ.
ร่วมกับสโมสร.
"สถิติตั้งแต่วันที่ 11 พฤษภาคม ค.ศ. 2013"